ฝนเทกระหน่ำกรุง! จราจรสาหัส-น้ำท่วมขังหลายจุด
ฝนเทกระหน่ำกรุง! จราจรสาหัส-น้ำท่วมขังหลายจุด ฟากกรมอุตุนิยมวิทยา ได้พยากรณ์อากาศ 24 ชั่วโมงข้างหน้า กรุงเทพมหานครและปริมณฑล มีฝนฟ้าคะนองร้อยละ 80 ของพื้นที่
ฝนเทกระหน่ำกรุง! จราจรสาหัส-น้ำท่วมขังหลายจุด ฟากกรมอุตุฯ พยากรณ์อากาศ 24 ชั่วโมงข้างหน้า “กทม.-ปริมณฑล”มีฝนฟ้าคะนองร้อยละ 80 ของพื้นที่
10 ก.ย. 2565

ผู้สื่อข่าวรายงานว่า วันนี้(10 ก.ย. 65) ตั้งแต่ช่วงเย็นที่ผ่านมาเกิดฝนตกหนักหลายพื้นที่ในกรุงเทพฯ ส่งผลให้เกิดน้ำท่วมขังอีกครั้งในหลายจุด ขณะที่ศูนย์ป้องกันน้ำท่วม กรุงเทพมหานคร รายงานว่าเมื่อเวลา 18.15 น. ฝนตกระดับปานกลางถึงหนักในพื้นที่เขตลาดกระบัง มีนบุรี, พระโขนง, คลองเตย, วัฒนา, สวนหลวง, บางกะปิ, บึงกุ่ม, วังทองหลาง, ห้วยขวาง, ดุสิต, พญาไท, ลาดพร้าว, ดินแดง, จตุจักร, หลักสี่, บางเขน, ดอนเมือง, สายไหม, พระนครชั้นใน, เขตแนวริมแม่น้ำทั้งสองฝั่ง, ภาษีเจริญ, จอมทอง, บางแค, หนองแขม, ตลิ่งชัน, ทวีวัฒนา
โดยเฉพาะพื้นที่เขตบางเขตซึ่งทางสำนักเขตบางเขน แจ้งว่า “โปรดหลีกเลี่ยงเส้นทางเข้าวงเวียนบางเขนเมื่อเวลา 18.00 น. ฝนตกหนักส่งผลให้วงเวียนบางเขน น้ำท่วมขังมผิวจราจรอีกครั้ง ถนนแจ้งวัฒนะฝั่งขาเข้าวงเวียนบางเขน เลี้ยวซ้ายไปสะพานใหม่ ต่อเนื่องถนนรามอินทรา ข้ามวงเวียนบางเขน และการจราจรโดยรอบวงเวียนบางเขน ออกถนนแจ้งวัฒนะ มีน้ำท่วมขังการจราจรประมาณ 15-20 ซม.”
นอกจากนี้ผู้ใช้ “ทวิตเตอร์” ได้โพสต์ภาพน้ำท่วมขังหลายพื้นที่และการจราจรติดขัดหลายแห่ง อาทิ

ถนนพัฒนาการมีน้ำท่วมขัง

เอกมัย 12

ปากซอยเทพลีลา 39  เมื่อเวลา 19.48 น.

ถ.ศรีวรา ทาวน์อินทาวน์

สุขุมวิท-บีทีเอสพระโขนง

ลาดกระบัง หน้าปากซอยหลวงแพ่ง 4 น้ำเสมอฟุตบาท

เมื่อเวลา 20.12 น. พระราม 4 มุ่งหน้าแยกพระโขนง /แยกพระโขนงมุ่งหน้าเอกมัย(สุขุทวิทขาเข้า)
ส่วนวันนี้(10 ก.ย.65) กรมอุตุนิยมวิทยา ได้พยากรณ์อากาศ 24 ชั่วโมงข้างหน้าพบว่า ร่องมรสุมกำลังปานกลางพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ เข้าสู่หย่อมความกดอากาศต่ำที่ปกคลุมบริเวณประเทศเวียดนามตอนใต้ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกำลังปานกลาง โดยลักษณะเช่นนี้ทำให้ประเทศไทยยังคงมีฝนตกต่อเนื่องและมีฝนตกหนักถึงหนักมากบางแห่งในภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล และภาคตะวันออก ขอให้ประชาชนในบริเวณดังกล่าวระวังอันตรายจากฝนตกหนักถึงหนักมากและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่มในระยะนี้ ส่วนบริเวณทะเลอันดามันตอนบน มีคลื่นสูง 1-2 เมตร
ภาคเหนือ มีฝนฟ้าคะนองร้อยละ 80 ของพื้นที่ กับมีฝนตกหนักถึงหนักมากบางแห่ง บริเวณจังหวัดแม่ฮ่องสอน เชียงใหม่ เชียงราย พะเยา น่าน แพร่ ลำพูน ลำปาง อุตรดิตถ์ สุโขทัย ตาก กำแพงเพชร พิจิตร พิษณุโลก และเพชรบูรณ์ อุณหภูมิต่ำสุด 22-25 องศาเซลเซียส อุณหภูมิสูงสุด 28-31 องศาเซลเซียส ลมแปรปรวน ความเร็ว 10-20 กม./ชม.
ภาคตะวันออกเฉียงเหนือ มีฝนฟ้าคะนองร้อยละ 80 ของพื้นที่ กับมีฝนตกหนักถึงหนักมากบางแห่ง บริเวณจังหวัดเลย หนองบัวลำภู หนองคาย บึงกาฬ อุดรธานี สกลนคร ชัยภูมิ ขอนแก่น กาฬสินธุ์ ร้อยเอ็ด มหาสารคาม นครราชสีมา บุรีรัมย์ สุรินทร์ ศรีสะเกษ และอุบลราชธานี อุณหภูมิต่ำสุด 22-25 องศาเซลเซียส อุณหภูมิสูงสุด 26-33 องศาเซลเซียส ลมแปรปรวน ความเร็ว 10-20 กม./ชม.
ภาคกลาง มีฝนฟ้าคะนองร้อยละ 80 ของพื้นที่ กับมีฝนตกหนักบางแห่ง บริเวณจังหวัดนครสวรรค์ อุทัยธานี ลพบุรี ชัยนาท สิงห์บุรี อ่างทอง สระบุรี สุพรรณบุรี กาญจนบุรี และราชบุรี อุณหภูมิต่ำสุด 24-25 องศาเซลเซียส อุณหภูมิสูงสุด 32-35 องศาเซลเซียส ลมแปรปรวน ความเร็ว 10-20 กม./ชม.
ภาคตะวันออก มีฝนฟ้าคะนองร้อยละ 70 ของพื้นที่ กับมีฝนตกหนักบางแห่ง บริเวณจังหวัดนครนายก ปราจีนบุรี ฉะเชิงเทรา ระยอง จันทบุรี และตราด อุณหภูมิต่ำสุด 23-25 องศาเซลเซียส อุณหภูมิสูงสุด 32-34 องศาเซลเซียส ลมตะวันตกเฉียงเหนือ ความเร็ว 15-30 กม./ชม. ทะเลมีคลื่นสูงประมาณ 1 เมตร บริเวณที่มีฝนฟ้าคะนองคลื่นสูงมากกว่า 1 เมตร
ภาคใต้ฝั่งตะวันออก มีฝนฟ้าคะนองร้อยละ 60 ของพื้นที่ กับมีฝนตกหนักบางแห่ง บริเวณจังหวัดเพชรบุรี สุราษฎร์ธานี นครศรีธรรมราช สงขลา ปัตตานี และนราธิวาส อุณหภูมิต่ำสุด 23-25 องศาเซลเซียส อุณหภูมิสูงสุด 32-34 องศาเซลเซียส ลมตะวันตกเฉียงใต้ ความเร็ว 15-30 กม./ชม. ทะเลมีคลื่นสูงประมาณ 1 เมตร บริเวณที่มีฝนฟ้าคะนองคลื่นสูงมากกว่า 1 เมตร
ภาคใต้ฝั่งตะวันตก มีฝนฟ้าคะนองร้อยละ 40 ของพื้นที่ บริเวณจังหวัดระนอง กระบี่ ตรัง และสตูล อุณหภูมิต่ำสุด 24-26 องศาเซลเซียส อุณหภูมิสูงสุด 30-34 องศาเซลเซียส ตั้งแต่จังหวัดภูเก็ตขึ้นมา : ลมตะวันตกเฉียงใต้ ความเร็ว 15-35 กม./ชม. ทะเลมีคลื่นสูง 1-2 เมตร บริเวณที่มีฝนฟ้าคะนองคลื่นสูงประมาณ 2 เมตร ตั้งแต่จังหวัดกระบี่ลงไป : ลมตะวันตกเฉียงใต้ ความเร็ว 15-30 กม./ชม. ทะเลมีคลื่นสูงประมาณ 1 เมตร บริเวณที่มีฝนฟ้าคะนองคลื่นสูงมากกว่า 1 เมตร
กรุงเทพมหานครและปริมณฑล มีฝนฟ้าคะนองร้อยละ 80 ของพื้นที่ กับมีฝนตกหนักบางแห่ง อุณหภูมิต่ำสุด 24-25 องศาเซลเซียส อุณหภูมิสูงสุด 32-34 องศาเซลเซียส ลมตะวันตกเฉียงเหนือ ความเร็ว 10-20 กม./ชม.